open-index/open-wikipedia-markdown huggingface dataset:
Svart Framtid

**Svart Framtid** var et hardcore punk band fra Oslo som var aktive fra 1982 til 1984 . Deres eneste vinylutgivelse EP 1984 regnes som et landemerke blant norske hardcore-/punkutgivelser.

## Historien
Svart Framtid regnes som det første helstøpte bandet fra Blitz-huset. Svart framtid  var det første norske hardcorebandet som reiste på utenlandsturné. De hadde ingen bandbil, og kjøpte i stedet interrail-billetter og tok toget rundt i Tyskland fra by til by og nærmest booket spillejobbene underveis.

Svart Framtid spilte kun inn en seks-spors 7"EP som kom ut som første utgivelse på vokalist Gunnar Nuven sitt nyetablerte "plateselskap" X-Port Plater i 1984. Nuven var fra den første epoken med punkere i Oslo, og hadde gjort seg bemerket som vokalist i bandet Feber. 9. oktober 1984 sendte NRK Fjernsynsteateret forestillingen Du har ikke en sjans - ta'n der Svart Framtid medvirket både som band og skuespillere, sammen med blant andre Bjørn Sundquist. Filmen omhandlet okkupasjonsmiljøet i Oslo.

Svart Framtid ble oppløst i 1984 og Nuven fortsatte i band som Kafka Prosess, So Much Hate og The Bone Idles. Harald Tredal fortsatte i band som Stengte dører og Behind Bars og har dessuten forsøkt seg som skuespiller med en liten rolle i den norske spillefilmen Schpaaa fra 1998. Nils Aune fortsatte i band som Fire Fæle Fyrer, Kafka Prosess og Raga Rockers. Anders Eide fortsatte også i Behind Bars.

Svart Framtid sin EP har i dag stor samleverdi.

## Gjenforeningskonserter
Svart Framtid har spilt to gjenforeningskonserter:

*23. mars 1990 – Støttekonsert på Blitz for Extant Records (X-port Plater).
*1. mai 1992 – Blitz sitt 10-årsjubileum. Tre av låtene fra den konserten er å finne på en CD som Progress Records gav ut som dokumenterer jubileumet.

## Medlemmer
* Gunnar Nuven – vokal
* Anders Eide – gitar
* Nils Aune – gitar
* Fridtjof Benneche – bass
* Harald Tredal – trommer

## Diskografi
* *[[EP 1984]]* – 1984 – X-Port Plater – X-001
**[[Live Blitz]]* - 1984

## Referanser
Culicomorpha

* Culicoidea
* Chironomoidea
 

**Culicomorpha**  er en delgruppe av myggene (Nematocera). De er en ganske stor delgruppe som inkluderer stikkmygg, knott, sviknott og fjærmygg.   Den har flere utdødde familiegrupper, med fossile arter.

Alle mygg gjennomgår en fullstendig forvandling (metamorfose), med et larvestadie, puppestadie og det voksne kjønnsmodne stadiet (imago).  

## Systematisk inndeling

* tovinger (Diptera)
** mygg (Nematocera) 
*** Culicomorpha
**** Overfamilien **[[Culicoidea]]** 
***** Familien U-mygg Dixidae (Det er egentlig en slekt som har det normerte navnet)
***** Familien Svevemygg Chaoboridae
***** Familien Corethrellidae
***** Familien stikkmygg Culicidae
**** Overfamilien **[[Chironomoidea]]** 
***** Familien Målermygg (Thaumaleidae)
***** Familien Knott  (Simuliidae)
***** Familien Sviknott (Ceratopogonidae)
***** Familien Fjærmygg  Chironomidae
**** Utdødde familiegrupper
***** Asiochaoboridae (senjura) 
***** Architendipedidae (sentrias) 
***** Protendipedidae (mellomjura) 
***** Mesophantasmatidae (mellomjura) 

## Eksterne lenker
* 
* Norsk Entomologisk forening – for deg som vil lære mer om insekter.
Hasnæs-skipet

**Hasnæs-skipet** er et skipsvrak funnet på sørenden av halvøya Hasnæs ved Ebeltoft i Danmark. Vrakrestene som ble undersøkt viste at skipet som dels hadde blitt opphugget og forlatt på stranden, var et krigsskip fra vikingtiden.

## Hasnæs
Den danske halvøya Hasnæs på den jyske østkysten ved Ebeltoft mellom Ebeltoft vig og Kattegat har et noe spesielt terreng som skyldes de lokale forholdene. Mot sør ligger en bred slette som består av strandvoller, som hadde vært utgravd av lokale innbyggere. Der ble forskjellige vrakrester etter flere båter og skip funnet, noen var tatt vekk og senere funnet og dokumentert. Bare to vrak har blitt nøyaktig dokumentert og undersøkt i en arkeologisk utgraving i 1961.

## Hasnæs I
Det første vraket som ble dokumentert, er et mindre fartøy også kalt *Hasnæs-båten* bygget av eik med surrede spanter, bruddstykker av bordlegningen og to åretoller. Dette vraket har blitt datert til å være fra cirka 500-600 e.Kr. Restene ble funnet omkring 160 meter fra den nåværende kystlinjen ved Øer hage.

## Hasnæs II
Innleiret i sanden omkring 50 meter fra den nåværende kystlinjen ved Øer hage ble større vrakrester funnet. Som et større fartøy ble dette omtalt som *Hasnæs-skipet*, som formodentlig var et krigsskip av samme type som Skuldelevskipene Skuldelev 3 og Skuldelev 5 fra vikingtiden. Dateringen av vrakrestene beviste at skipet var bygget cirka 990 e.Kr.

Lite er bevart av skipet, men det ble funnet et kjølsvin med en «sliske» ned mot mastesporet og en langsgående forsterkning på cirka 8,5 meter, et trekk som er karakteristisk for de store langskipene som en skeid. Avstanden mellom spantene var på 80 til 83&nbsp;cm, dermed kjente man vikingskipets indre rom-avstand mellom roerne.

På stranden hadde skipet blitt trukket opp og dels opphugget. Spor etter opphuggerens øks var fremdeles å finne på de enkelte deler som hadde blitt funnet under utgravingen i 1961.

## Eksterne lenker
* De arkæologiske kilder
Gomti

**Gomti** (hindi: गोमती *Gomtī*) er en elv i det nordlige India. 

Den 805 km lange elven har sitt utspring i Nepal i Himalaya, og munner ut i den indiske delstaten Uttar Pradesh i elven Ganges. Ved bredden av Gomti ligger de indiske byene Lakhnau og Jaunpur. Elven er sterkt forurenset på grunn av store industriområder og garverier som ligger i elvens nedslagsområde.

I hinduistisk religion er Gomti søsteren til vismannen Vashisth. Å bade i elven skal rense sjelen.

## Litteratur
* ''Imperial Gazetteer of India.'' London 1908: ''Gumtī.'' Bind 12, s. 384 f.

## Eksterne lenker
*
Drezna

**Drezna** (russisk: Дрезна́) er en by i Moskva oblast i Russland. Den ligger ved elva Drezna, ei sideelv til Kljazma, rundt 83&nbsp;km øst for Moskva. 

Drezna ble grunnlagt i 1897 som en bosetning for en tekstilfabrikk. Den ble oppkalt etter elva Drezna. Byen fikk bystatus i 1940.

## Demografi
Befolkningsutvikling:
:

## Referanser


## Eksterne lenker
*
Psychodomorpha

* Psychodoidea
* Scatopsoidea
 

**Psychodomorpha**  er en delgruppe av mygg (Nematocera) og består av to større familiegrupper, sommerfuglmygg (Psychodidae) og gjødselmygg (Scatopsidae), samt noen små familigrupper, med arter som har liten utbredelse.   

Alle mygg gjennomgår en fullstendig forvandling (metamorfose), med et larvestadie, puppestadie og det voksne kjønnsmodne stadiet (imago).  

## Systematisk inndeling
Psychodomorpha er noen ganger feilstavet til *Psychomorpha* som er et identisk navn med en slekt av nattfly.

* tovinger (Diptera)
** mygg (Nematocera) 
*** Psychodomorpha
**** Overfamilien **[[Psychodoidea]]** 
***** Familien Sommerfuglmygg  (Psychodidae)
**** Familien Nettvingemygg (Blephariceridae)
**** Familien Tanyderidae
**** Overfamilien **[[vindusmygg|Anisopodoidea]]** - ofte regnet til Bibionomorpha
***** Familien Vindusmygg  Anisopodidae
**** Overfamilien **[[Scatopsoidea]]** - ofte regnet til Bibionomorpha
***** Familien Gjødselmygg  (Scatopsidae)
***** Familien Svartmygg (Synneuridae)
***** Familien Canthyloscelidae
***** Familien Perissommatidae - nå gjerne ført ut som en gruppe for seg, Perissommatomorpha

## Eksterne lenker
* 
* Norsk Entomologisk forening – for deg som vil lære mer om insekter.
Fagerborgrevyen

**Fagerborgrevyen** var en av Norges eldste skolerevyer, med sin første premiere i 1922.

Fagerborgrevyen ble drevet av elevene ved Fagerborg videregående skole. 

I 2014 ble Fagerborg videregående skole lagt ned og bygningen gjort om til grunnskole. En ny videregående skole ble opprettet i de gamle lokalene til Sogn videregående skole. Denne fikk navnet Blindern videregående skole, og revyen fikk navnet Fagerbergrevyen etter de to gamle skolene Fagerborg og Berg i 2015 og 2016, senere ble navnet Blindernrevyen vedtatt.

## Tidligere revyer
* **2016**: *Logg På* (4) (som Fagerbergrevyen)
* **2015**: *Saklig* (6) (som Fagerbergrevyen)
* **2014**: *2015* (4)
* **2013**: *Siste akt* (4)
* **2012**: *For enhver pris* (4)
* **2011**: *Terningkast* 6 (4)
* **2010**: *Cyberspace* (6)
* **2009**: *Fantasia* (6)
* **2008**: *Xperimentet* (5)
* **2007**: *Inferno* (4)
* **2006**: *Technicolor* (6)
* **2005**: *Showbiz* (4)
* **2004**: *Never mind, lizm* (4)
* **2003**: *Absolutt Norsk (Yngrebølgen)* (5)
* **2002**: *Kommers* (5)
* **2001**: *Dommer'n er homo* (4)
* **2000**: *Alle vant* (5)
* **1984**: *Norge i grått, grått og grått*
Aftenpostens karakterer i parentes.

## Referanser


## Eksterne lenker
* Nettsted for Fagerborgrevyen
*
Druekjerneolje

**Druekjerneolje** (også kalt **drueolje**) er en vegetabilsk olje presset fra kjernene i vindruer, og er et biprodukt fra vinifikasjon. Oljen brukes til salatdressinger, marinader, frityrsteking, baking, massasjeolje, after sun-lotion, hårprodukter, hygienekremer, leppepomade og håndkremer. Den produserer hovedsakelig i Italia, samt i Frankrike, Spania og Argentina.
Michael Hogan (skuespiller)

**Michael Hogan** (født 1949 i Kirkland Lake, Ontario) er en canadisk skuespiller med irske aner. Han er mest kjent for sin rolle som Colonel Saul Tigh i science fiction-serien *[[Battlestar Galactica (2004)|Battlestar Galactica]]*.

## Bakgrunn
### Tidlig liv og familie
Han er gift med skuespillerinnen Susan Hogan, og de har tre barn sammen, skuespillerne Jennie Rebecca Hogan, Gabriel Hogan og Charlie Hogan.

Familien Hogans lever på en øy sammen med sønnen Carlie, noen hunder, katter, sykler, ski og noen kajakker.

## Skuespillerkarriere
Han har jobbet i flere roller i tv-serier og filmer, blant annet som Tony Logozzo i *[[Cold Squad]]*. Han spilte også i barnefilmen fra 1985 *[[The Peanut Butter Solution]]*. Michael og Susan Hogan har hatt flere opptredender i roller som et gift par i tv-serien*[[The L Word]]*. 

### Battlestar Galactica
I 2003 ble tv-serien fra 1970-tallet, *[[Battlestar Galactica (2004)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Hogan spilte rollen som Oberst Saul Tigh, nest-kommanderende ombord på *Battlestar Galactica*. Miniserien ble etterhvert en pilot for den nye science fiction-serien *[[Battlestar Galactica (2004)|Battlestar Galactica]]*. *Battlestar Galactica* ble filmet for det meste i Vancouver, Canada, og ble laget i fire sesonger. Siste sesong ble sendt i 2009 og Hogan har en viktig rolle gjennom hele serien.

## Priser og nominasjoner
**Gemini Awards**
* 2003 – Nominert – Best Performance by an Actor in a Leading Role in a Dramatic Program or Mini-Series – *Betrayed*

**Genie Awards**
* 1992 – **Vinner** – Best Performance by an Actor in a Supporting Role – *Solitaire*
* 1991 – Nominert – Best Performance by an Actor in a Supporting Role – *Diplomatic Immunity*

**Leo Awards**
* 2006 – Nominert – Best Lead Performance by a Male in a Feature Length Drama – *A Simple Curve*

## Utvalgt filmografi
*Listene under er ikke komplett, se [http://www.imdb.com/name/nm0389581/ Internet Movie Database – Michael Hogan]*

## Referanser


## Eksterne lenker
*
Anstein Risteigen

**Anstein Risteigen** (født 2. mars 1885 i Veggli, død 16. mai 1971) var en norsk kunstmaler. 

Mange av bildene til Anstein har en meget høy kvalitet, men har ved tidligere utstillinger ufortjent kommet i skyggen av datidens mer modernistiske strømninger. Oppholdt seg i mellomkrigstiden i Valle i Setesdal. Anstein Risteigen markerte seg i sin egen samtid, men er i dag sjelden fremme.

## Utdannelse
* Den Kgl. Norske Kunst- og Haandværkskole, 
* Elev av Jakob Gløersen 1908
* Kunstakademiet under Halfdan Strøm og Chr. Krohg 1909-11, 1912-13 
* Studiereiser til Frankrike, Italia, og Tyskland 1913; Spania og Nederland 1920; Italia 1956.

## Utstillinger
### Separatutstillinger
* Chra. Kunstforening 1916, 1934 
* Kristiansund og Trondh. Kunstforeninger 1916 
* Bergen og Drammen kunstforeninger 1917
* Aalesund Kunstforening 1918 
* Stavanger Kunstforening 1919
* K.Hus 1957
* Minneutstilling, Numedal Folkehøgskole 1981
* Minneutstilling, Galleri Tonne, Oslo,  8.-31. mars 2008

### Kollektivutstillinger
* Høstutstillingen 1912-13, 1915
* Vårutstillingen, Chra. Kunstforening 1914 
* Jubileumsutstilling 1914

## Referanser


## Eksterne lenker
* «Anstein Risteigen» i Norsk kunstnerleksikon
Kautokeino-opprøret (film)

***Kautokeino-opprøret*** (nordsamisk: **) er en historisk dramafilm fra 2008 i regi av Nils Gaup som er basert på Kautokeino-opprøret som fant sted i 1852. Den var en samproduksjon mellom Norge, Sverige og Danmark. 

Regissøren Nils Gaup er selv etterkommer av en av dem som deltok i opprøret, og han ønsker å fortelle en historie som han mener aldri er blitt fortalt, om forhistorien for opprøret og den menneskelige delen av det.

Filmen ble spilt inn på FilmCamp ved nedlagte Holmen leir i Øverbygd i Målselv og hadde premiere på norske kinoer den 18. januar 2008. Filmen mottok også Folkets Amanda i 2008 og hadde et besøkstall på 338 485 da den gikk på norske kinoer.

## Medvirkende

## Referanser


## Eksterne lenker
*
Kåre Lilleholt

**Kåre Lilleholt** (født 1952) er en norsk professor emeritus i rettsvitskap ved Universitetet i Oslo.

Lilleholt ble cand. jur. ved UiO i 1979, dr. juris. ved Universitetet i Bergen i 1986 og har tidligere vært professor ved UiB og Norges Handelshøyskole. Han har siden 2006 vært professor ved Universitetet i Oslo og har også drevet egen advokatpraksis. 

Lilleholt jobber særlig innenfor feltene formuerett, boligrett, kontraktsrett og komparativ rett. Han har gitt ut en rekke bøker og har blant annet vært redaktør for de nyeste utgavene av Knophs *Oversikt over Norges rett*, i tillegg har han sittet i flere offentlige lovutvalg.

Han har også vært medlem av Språkrådet og har blant annet vært leder av nynorskseksjonen. I 2008 ble han tildelt målprisen fra Juristmållaget, som følge av hans arbeid med nynorsk.

## Bibliografi
* Selvig, Erling og Kåre Lilleholt, *Kjøpsrett til studiebruk*, 6. utg., Universitetsforlaget 2019.
* Lilleholt, Kåre, *Allmenn formuerett. Fleire rettar til same formuesgode*, 2.utg., Universitetsforlaget 2018.
* Lilleholt, Kåre, *Kontraktsrett og obligasjonsrett*, Cappelen Damm Akademisk 2017.
* Selvig, Erling og Kåre Lilleholt, *Kjøpsrett til studiebruk*, 5. utg., Universitetsforlaget 2015.
* Lilleholt, Kåre (red.), *Knophs oversikt over Norges rett*, 14. utg., Universitetsforlaget 2014.
* Lilleholt, Kåre, *Allmenn formuerett*, Universitetsforlaget 2012.
* Aune, Helga mfl.(red.), *Arbeid og rett. Festskrift til Henning Jakhellns 70-årsdag,* Cappelen akademisk 2009.
* Lilleholt, Kåre (red.), *Knophs oversikt over Norges rett*, 13. utg., Universitetsforlaget 2009.
* Hagen, Ørnulf, Kåre Lilleholt og Christian F. Wyller, *Eierseksjonsloven*, 2.utg., Universitetsforlaget 2008.
* Lilleholt, Kåre mfl., *Principles of European Law*, Lease of Goods 2007.
* Lilleholt, Kåre, Christian Fr. Wyller og Morten Aagenæs, *Borettslovkommentaren*, Wyller 2006.
* Lilleholt, Kåre (red.), *Knophs oversikt over Norges rett* 12. utg., Universitetsfolaget 2004.
* Krüger, Kai, Kåre Lilleholt og Gudrun Holgersen (red.), *Nybrott og odling. Festskrift til Nils Nygaard på 70-årsdagen*, Fagbokforlaget 2002.
* Lilleholt, Kåre, *Avtale om ny bustad*, Universitetsforlaget 2001.
* Lilleholt, Kåre, *Godtruerverv og kreditorvern*, 3. utg., Universitetsforlaget 1999.
* Lilleholt, Kåre (red.), *Knophs oversikt over Norges rett*, 11. utg., Universitetsfolaget 1998.
* Kåre Lilleholt mfl., *Nordisk bustadrett*, Nordisk Ministerråd 1997.
* Grini, John og Kåre Lilleholt, *Borettslovene med kommentar*, 3. utg., Universitetsfolaget 1993.
* Kåre Lilleholt, Kreditorvern: Kompendium, Bergen Universitet 1988.
* Kåre Lilleholt, *Personskifte i husleigeforhold*, Universitetsforlaget 1986.
* Gramstad, Sigve og Kåre Lilleholt, *Lov om målbruk i offentleg teneste med kommentarar*, Universitetsforlaget 1983.
* Lilleholt, Kåre, *Oppseiingsvernet i bustadleigeforhold*, Tanum Norli 1979.
* Skogaas, Peder og Kåre Lilleholt, *En for hverandre. Sigøynerne Milos Karoli og Frans Josef forteller*, Gyldendal Norsk Forlag 1978

## Referanser


## Eksterne lenker
	

* Hjemmeside ved UiO
Landkrabbe

**Landkrabbe** (trolig imitasjon av engelsk: *landlubber*), var fra gammelt av sjøulkens noe nedsettende navn på en person som ikke hadde sjømannskap i seg. Ifølge denne tankegangen, ville landkrabben kunne bli sjøsyk når skuta la fra kai, og være sikker på at verdens undergang var nær når vindstyrken passerte stiv kuling. For å ikke forbli landkrabbe, måtte en ha fartstid som sjømann på de fleste av de syv hav. 

**Passasjerer** kunne nok være bereiste, men ble nærmest å betrakte som fraktgods i denne sammenhengen.

**Nordsjøfareren** var en mellomting. Brukt om skip og båter, dekket det både skip som bare var befraktet og gjerne konstruert for dette og lignende havområder, og om personer, en som gjerne ville ha det til at dette var hele verden.

## Se også
*Maritime uttrykk
Nybufjellet (Skien)

**Nybufjellet** er et fjell i Midt-Telemark og Skien kommuner i Telemark. Fjellet har flere toppunkter, og kommunegrensa går over den nest høyeste, 621,9 meter over havet. Den høyeste toppen (637,3 moh) ligger knappe 200 meter lengre øst, i Skien kommune. Sør for toppen ligger en heller med bålplass og sengebrisk. Helleren ligger bare noen titalls meter nord for traktorveien østover fra Mordartjønn, men er lett å overse.

Fjellet kan nås fra Sauherad via bomvei fra Nordagutu, forbi Landtjønn mot Dalsvatn og Vihus. Fra parkeringplassen går det traktorvei bratt oppover til Mordartjønn. Fra Mordartjønn går det sti deler av veien, på nordsida av tjønna.

## Fotnoter



## Referanser
Pliktavlevering

**Pliktavlevering** er en plikt til å avlevere allment tilgjengelig materiale som man har produsert til institusjoner som Nasjonalbiblioteket i Norge. 

Pliktavlevering ble innført i Frankrike i 1536, mens det i Danmmark-Norge først ble innført i 1697 til Det Kongelige Bibliotek. I 1781 ble loven utvidet til også å gjelde bøker utgitt i samtlige hans majestets riker og land, hvilket så også omfattet Norge.

I Norge er det *lov om avleveringsplikt for allment tilgjengelege dokument* også kalt *pliktavleveringsloven* av 9. juni 1989 som regulerer dette.

Formålsparagrafen sier: «Føremålet med denne lova er å tryggja avleveringa av dokument med allment tilgjengeleg informasjon til nasjonale samlingar, slik at desse vitnemåla om norsk kultur og samfunnsliv kan verta bevarte og gjorde tilgjengelege som kjeldemateriale for forsking og dokumentasjon.»

Denne loven er nøytral med tanke på format og medium. Det vil si at loven gjelder ikke bare for bøker og tidsskrifter, men også for film, lyd, kringkasting, digitale dokumenter osv.

Avleveringsplikten følger av lov om avleveringsplikt for allment tilgjengelege dokument (pliktavleveringslova) som trådte i kraft 1. juli 1990. Norge fikk vi den første loven om pliktavlevering i 1697. Innhøsting av nettsider med det norske domenet «.no» begynte i 2005.

I 2006 var antall avleveringer:
* vevdokumenter 315 millioner
*digital radio (antall filer) 36 096
*småtrykk 30 939
*kringkastet materiale 21 486
*periodika (tidsskrifter, årbøker og annet som kommer ut jevnlig) (løpende titler) 12 917
*postkort 2606
* bøker 11 463
*plakater 550
*lydopptak musikk 542
*notetrykk 498
* lydbøker 435
*CD-ROM, DVD-ROM 224
*videoer 257
*aviser 253
*kart 153
*kombidokumenter 33

## Referanser


## Kilder
* Pliktavlevering, Nasjonalbibliotekets hjemmeside (lest 24. november 2012)
* Lov 9. juni 1989 nr. 32 om avleveringsplikt for allment tilgjengelege dokument (lest 17. januar 2008)
Fjellværøyforbindelsen

**Fjellværøyforbindelsen** er en 6,7 km vegstrekning på fylkesvei 714 fra Ansnes på Hitra til Mastad på Fjellværøya i Hitra kommune i Trøndelag.

Prosjektet er en del av Fastlandsforbindelsen Hitra–Frøya og ble åpnet 10. juli 1992. De to andre prosjektene i fastlandsforbindelsen er Hitratunnelen åpnet (8. desember 1994) og Frøyatunnelen (åpnet 23. juni 2000).

Vegstrekningen går over en rekke små øyer og fyllinger over opptil 40 m vanndyp. To parseller består av to bruer, Krabbsundet bru og Mastadsvabrua. Krabbsundet bru er en 310 meter fritt frambygg-bru med et midtspenn på 150 meter. Mastadsvabrua er en 153 meter lang 5-spenns bjelkebru.

Anleggsstart for Fjellværøyforbindelsen var 25. august 1990. Prosjektet hadde en samlet kostnad på 106 millioner kroner. Da forbindelsen ble åpnet skjedde det tre måneder før prosjektert og 28 millioner kroner under budsjett.

Det lokale engasjementet for forbindelsen, særlig på Fjellværøya, var svært stor. Ved åpningsseremonien møtte det fram 2000 mennesker. På Fjellværøya startet prosjektet alt 1. januar 1985, etter initiativ fra Øyenes velforening, ved etableringen av AS Fjellværøybrua, som 23. oktober samme år startet bygging av en 1 km lang tilførselsvei finansiert av aksjekapital og offentlige tilskudd. Veistubben gikk lenge under navnet «Håpets vei», ettersom verken Stortinget eller andre myndigheter på dette tidspunkt hadde gjort vedtak for å få gjennomført fastlandsforbindelsen, et vedtak som først kom fem år senere.

En egen upolitisk liste ble etablert for å få fart på den lokale politiske beslutningsprosessen, samt å prioritere Fjellværøyforbindelsen foran Hitratunnelen. Lista fikk inn tre representanter i Hitra kommunestyre ved valget i 1983 og avgjorde med dette ordførervalget, og sikret de lokale politiske beslutningene for prosjektet. Fire år etter fikk lista inn to representanter, men da var de politiske målsetningene nådd og lista la seg selv ned før valget i 1991.

Utbyggingskostnadene for fastlandsforbindelsen ble delt mellom staten (51%), fylket og kommunene (11%) og bompengefinansiering (38%). Bompengeinnkreving var opprinnelig antatt å finne sted inntil 2012. Et vesentlig større trafikkgrunnlag enn beregnet samt at to av de tre prosjektene ble fullført under budsjett gir prosjektet en bedre økonomi enn forutsatt. Det ble da besluttet å nedlegge bomstasjonene på Dolmøya og Ansnes 31. januar 2003, mens bomstasjonen på Sandstad beholdes inntil hele prosjektet er nedbetalt. Bompengeinnkrevingen skjer av selskapet Hitra Frøya Fastlandssamband.

Bedre økonomi i bompengeselskapet grunnet økt trafikk, gjorde at bompengeinnkrevingen ble avviklet 20. februar 2010.

Fjellværøyforbindelsen erstattet fergesambandet Fillan–Brøttingsvåg (1967–1992) som i var betjent av *M/F Fjellværøy*, *M/F Hemne* og *M/F Frøyaferja*.

## Se også
*Hitratunnelen
*Frøyatunnelen
Mona

**Mona** er et kvinnenavn med mange mulige opphav. Det kan være:
* En kortform av *[[Monika]]*, som har usikker opprinnelse.
* En kortform av *[[Ramona]]*, som er en spansk feminin form av det germanske mannsnavnet *[[Reimund]]* dannet av germanske **ragina*, «råd» og gammelhøytyske *munt*, «beskyttelse».
* En engelsk form av det irske navnet *Muadhnait*, som er dannet av de irske ordene *muadh*, «god», og en diminutiv endelse.
* En transkripsjon av det arabiske navnet منى som betyr «ønsker». *[[Muna (kvinnenavn)|Muna]]* og *Mouna* er andre transkripsjoner av samme navn.
* Et indisk navn som på sanskrit betyr «alene».

Mona har navnedag 4. mai i Norge og Sverige og på Færøyene, og 15. juni i Finland.

## Utbredelse
Navnet *Mona* var vanlig i Norge fra 1940- til 1990-årene og hadde en popularitetstopp med 1,4 % i 1966.

|}

## Kjente personer med navnet
Personene i listen er ordnet kronologisk etter fødselsår
* Mona Røkke (f 1940), norsk politiker
* Mona Lyngar (f 1944), norsk forfatter
* Mona Mur (f 1960), tysk sanger
* Mona Grudt (f 1971), norsk redaktør og fotomodell
* Mona Singh (f 1980), indisk modell og skuespiller
* Mona Veum Bækkelund, norsk sanger
* Mona Chopra, indisk Bollywood-stjerne
* Mona Gravningen Rygh, norsk redaktør

## Annen bruk av navnet
* Mona Lisa, egentlig *Madonna Lisa*, et maleri av Leonardo da Vinci fra ca. 1506
* *Mona* er et vanlig navn på kyr i Norge.
* Ekstremværet Mona som rammet Norge i desember 2005.

## Referanser


## Eksterne lenker
*
Norges Germanske Armé

**Norges Germanske Armé** var en liten høyreekstrem organisasjon som eksisterte i Norge på begynnelsen av 1980-tallet. I ettertid huskes den hovedsakelig for Hadelandsdrapene. Gruppens fører var Espen Lund, mens andre sentrale personer var Jon Charles Hoff og Johnny Olsen. Norges Germanske Armé var først og fremst rasistisk og hadde som målsetning å kaste ut alle fremmedarbeidere i Norge. Gruppen skal også ha hatt ambisjoner om å infiltrere alle våpengrenene i Forsvaret og plassere folk i bedrifter som med tid og stunder skulle overta styringen og dermed spre sine raseteorier i stor skala.

Gruppen skal ha vært åpen for å benytte ekstreme metoder. Blant annet hevdet Hoff i retten i 1982 at Lund hadde beordret ham til å drepe en familie som hadde adoptert et asiatisk barn. Hoff var en venn av denne familien og han mente selv at drapsordren var en prøve som Lund hadde satt ham på. Under møter på hytta til Lund skal det også ha blitt diskutert hvordan man best kunne utrydde alle fremmedarbeidere i Norge. De planla også våpentyveri slik at de kunne bekjempe det de oppfattet som «fremmede raser» i Norge.

Gruppen er antatt å ha eksistert fra 1980 til 1981. En logo de laget et utkast til i 1980 kom aldri lenger enn til tegnebrettet.

## Vedtekter
Gruppen hadde følgende ti vedtekter:
*1. Den hvite mann skal være stolt av å være hvit uten å bli kalt rasist.
*2. Bygge opp landet på den sosiale sektor.
*3. Stoppe all omsetning og bruk av narkotika.
*4. Unngå at fremmedarbeidere får makt i Norge og Europa.
*5. Hindre våpensalg til utviklingsland.
*6. Arbeide for å stanse kommunismen.
*7. Gi mennesket troen på seg selv.
*8. Alt arbeide er viktig så lenge det gavner landet.
*9. Ut med byråkratiet.
*10. Ett enkelt lederskap under Espen Lund.

## Referanser
Håkons Hall

:*For middelalderhallen i Bergen, se [[Håkonshallen]]*

**Håkons Hall** er en flerbrukshall på Lillehammer. Den ble opprinnelig bygd som den største av to ishockeyarenaer til OL 1994. Arenaen kan på det meste romme om lag 11&nbsp;500 tilskuere, og er med det den nest største flerbrukshallen i Norge, etter Unity Arena i Bærum. Hallen ble åpnet 28. desember 1993, som den 27. ishallen i Norge.

Hallen er tegnet av Østgaard arkitekter A/S ved arkitekt Terje Grønmo. 

De to viktigste ishockeyturneringene som er spilt i hallen, var ishockeyturneringen under OL og VM 1999. Under Håndball-VM 1999 for damer ble det spilt flere kamper i Håkons Hall, blant annet finalekampene. I Håndball-EM 2008 for herrer ble også semfinalene og finalekampene spilt der. Hallen var også arena for finalen i Junior Eurovision Song Contest i 2004. Arrangementet Spellemannprisen 1994 ble holdt i Håkons hall 

I dag drives hallen som et sportssenter med to håndballbaner, seks volleyball- eller badmintonbaner, to squashbaner, to golfsimulatorer, og et treningsenter med styrkerom,  m.m. 

Norges Olympiske Museum lå her frem til 2016, da det ble flyttet til Maihaugen.

Sammen med de andre olympiske arenaene i Lillehammer, utgjør Håkons Hall en del av Lillehammer Olympiapark.

## Navn

Hallen har fått sitt navn etter Håkon Håkonsson, knyttet til distriktet gjennom Birkebeinerne, og flukten fra Baglerne til Nidaros (dagens Trondheim).

## Bilder

Panorama Håkons hall.JPG|Håkons hall ved Opplandspokalen 2013, en årlig konkurranse i troppsturn.
Håkons hall.JPG


## Referanser


## Kilder

* Tore Pryser: *I min tid - historiefaglige betraktninger*, Svein Sandnes Bokforlag, 2024 ISBN 9788293903666

## Eksterne lenker
* Ishaller og baner i Norge *hockey.no*
Jens Steinigen

**Jens Steinigen** (født 2. september 1966) er en tysk tidligere skiskytter.

I 1985 ble han juniorverdensmester. Under OL 1992 i Albertville vant han gull på 4&nbsp;x&nbsp;7,5&nbsp;km stafett sammen med Ricco Groß, Mark Kirchner og Fritz Fischer. Året etter tok han stafettbronse under VM. 

Han vant ingen individuelle medaljer i internasjonale seniormesterskap. 

## Referanser


## Eksterne lenker
*
Erik Almhjell

**Erik Almhjell** (1881&ndash;1963) var en notekyndig spillemann fra Sunndalen på Nordmøre. 

Almhjells opptak både alene og i flerstemt samspill med sambygdingen Tore Hoås, såvel som notenedskriftene Erik, utgjør svært sentrale kilder for sunndalstradisjonen av folkemusikken på Nordmøre. Særlig interessante er opptakene av *[[Sunndalsspringar]]en*.

## Biografi
Erik giftet seg i 1948 med Magnhild Havdal fra Tingvoll.

## Kilder
### Lydopptak
* ca. 1953 &ndash; Privat lydopptak ved Torleiv Skjøtskift
* NRK-opptak i samspill med Tore Hoås

## Referanser
Hans Ryggen

**Hans Ryggen** (1894–1956) var en norsk maler, i dag mest kjent for sitt ekteskap med vevkunstneren Hannah Ryggen.

Han var gårdbrukersønn og drev etterhvert selv gården ved siden av maleriet. Han studerte først privat med Ole Juul og Harald Krohg Stabell, senere ved SHKS og Kunstakademiet i 1917, med Pola Gauguin før 1920, i Dresden 1921-22 og i München 1923. Hans Ryggen møtte Hannah Jönsson fra Malmö i Dresden i 1922. I 1924 ble de gift, og flyttet til «stugan» nær Hans' hjemgård Ryggen. 

Hans bilder er holdt i en ekspressiv, fargesterk stil. Karakteristiske motiver er varme, karikerte skildringer fra bygdemiljøet. Han laget også mange bilder av hustruen og av datteren. I 1930-årene laget han også noen antifascistiske bilder, og i sine siste år laget han flere varme blomsterbilder og selvbiografiske akvareller. 

Ryggen satt i krigsfangenskap i Falstad fangeleir og Grini fangeleir 1944-45. Han malte mange miniatyrer på papp med motiv fra oppholdet, og i alt ble 161 av disse bildene stilt ut i Oslo Kunstforening og i Trondheim høsten 1945.

Ekteparet er begravet på Ørland kirkegård. Graven er etter familiens ønske gitt liten oppmerksomhet. Et minnesmerke over paret, utført av billedhugger Astrid Dahlsveen, ble i 1994 reist på Brekstad havn. Statuen, som forestiller paret og deres datter i en båt, har hentet sitt motiv fra et av Hannahs krigsvevnader. 

Hele 365 av hans arbeider eies av Trondheim kunstmuseum. De første ble innkjøpt i 1923, og enka Hannah Ryggen donerte etter hans død en større samling bilder. Museet gjennomførte i 2023 en tilstandsvurdering av et stort antall Ryggen-malerier.

Orland6.jpg|Landskap i Ørland. Gården Ryggen ligger nær veikrysset foran t.v. Hans og Hannahs bolig er revet
Ryggen grav.JPG|Hannah og Hans Ryggens grav på Ørland kirkegård

## Referanser

## Litteratur
* 
* 
* 
*  Første av to artikler
*  Andre av to artikler
Michel Gondry

**Michel Gondry** (født 8. mai 1963 i Versailles) er en Oscar-belønnet fransk manusforfatter, film- og musikkvideoregissør.

## Biografi
Gondry ville bli en kunstner eller oppfinner som ung, og gikk på kunstskole der han møtte en gjeng gutter som han startet musikkgruppen *Oui-Oui* med. Han regisserte deres musikkvideoer, og en av disse ble vist på MTV der sangeren Björk fikk se den. Hun ba Gondry regissere en av hennes første musikkvideoer og etter dette har han regissert et flertall andre liknende videoer for blant annet musikkgruppen Massive Attack samt flere reklamefilmer. Han har vært pioner på flere måter ved kamerabruk, og var med på å lage «bullet time»-teknikken som vi ser i filmer som *[[The Matrix]]*.

Spillefilmsdebuten kom i 2001 med filmen *[[Human Nature]]* og i 2004 regisserte han filmen *[[Evig solskinn i et plettfritt sinn]]* der blant annet Jim Carrey, Kate Winslet og Kirsten Dunst medvirket. Gondry vant Oscar for beste originalmanus til filmen.

## Filmografi
* 2008 – *[[Be Kind Rewind]]*
* 2006 – *[[The Science of Sleep]]*
* 2004 – *[[Evig solskinn i et plettfritt sinn]]*
* 2001 – *[[Human Nature]]*

## Referanser


## Eksterne lenker
* 
*
Protambulyx

* *[[Protambulyx carteri]]*
* *[[Protambulyx goeldii]]*
* *[[Protambulyx strigilis]]*

***Protambulyx*** er en slekt av sommerfugler som tilhører familien svermere (Sphingidae). Disse store, slanke, gulbrune svermerne lever i Sør- og Mellom-Amerika. I motsetning til de aller fleste andre Smerinthinae har de voksne svermerne funksjonelle munndeler og de besøker blomster for å drikke nektar.

## Utseende
Store, slanke (vingespenn gjerne rundt 100&nbsp;mm), mer eller mindre gulbrune svermere. Kroppen ner slank og spoleformet, hodet uvanlig stort for Smerinthinae, med funksjonelle munndeler. Brystet er mørkere på sidene. Vingene er lange og smale, forvingene kan ha en liten innskjæring i spissen og er innbuktet innenfor bakhjørnet slik at dette står markert frem. Forvingene er mer eller mindre gulbrune, ofte med mørkere flekker eller bånd. Bakvingene er rød- eller gulaktige.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Smerinthinae
************** Slekten ***Protambulyx*** Rothschild & Jordan, 1903
*************** *[[Protambulyx astygonus]]* (Boisduval, 1875)
*************** *[[Protambulyx carteri]]* Rothschild & Jordan, 1903
*************** *[[Protambulyx euryalus]]* Rothschild & Jordan, 1903
*************** *[[Protambulyx eurycles]]* (Herrich-Schäffer, 1854)
*************** *[[Protambulyx goeldii]]* Rothschild & Jordan, 1903
*************** *[[Protambulyx ockendeni]]* Rothschild & Jordan, 1903
*************** *[[Protambulyx strigilis]]* (Linnaeus, 1771)
*************** *[[Protambulyx sulphurea]]* Rothschild & Jordan, 1903


Protambulyx astygonus MHNT CUT 2010 0 34 Farreira de Teresópolis (Rio de Janeiro).jpg|*[[Protambulyx astygonus]]* 
Protambulyx carteri MHNT CUT 2010 0 416 Bahamas, male.jpg|*[[Protambulyx carteri]]*
Protambulyx eurycles MHNT.jpg|*[[Protambulyx eurycles]]*   
Protambulyx goeldii MHNT.jpg|*[[Protambulyx goeldii]]*
Protambulyx ockendeni MHNT CUT 2010 0 425 Oconeque Carabaya Perou male.jpg|*[[Protambulyx ockendeni]]*
Protambulyx strigilis MHNT CUT 2010 0 39 Brasil male.jpg|*[[Protambulyx strigilis]]*
Protambulyx sulphurea MHNT CUT 2010 0 129 Saul French Guyana male.jpg|*[[Protambulyx sulphurea]]* 


## Kilder
* Oehlke, W. Sphingidae of the Americas http://www.silkmoths.bizland.com/trsmerinthini.htm

## Eksterne lenker
*
Ust-Kulom

**Ust-Kulom** (russisk: Усть-Кулом) er en mindre by i republikken Komi i Russland. Innbyggertall: 5&nbsp;500 (folketelling 2002). Ust-Kulom ligger ved elva Vytsjegda, rundt 160 km øst for Syktyvkar. Byen er ei viktig elvehavn for tømmertransporten på elva.
## Eksterne lenker
*
Khotkovo

**Khotkovo** (russisk: Хотьково) er en by i Moskva oblast i Russland. Den ligger rundt 60&nbsp;km nordøst for Moskva og 11&nbsp;km sørvest for Sergijev Posad, ved Moskva &ndash; Jaroslavl-jernbanen. Innbyggertall: 20&nbsp;600 (2005 est.), 20&nbsp;957 (folketelling 2002), 23&nbsp;343 (folketelling 1989).

Khotkovo ble første gang nevnt i dokumenter i 1308. Den fikk bystatus i 1949. Bosetningen er best kjent som hjemstedet for et kloster grunnlagt av foreldrene til den store helgen Sergij av Radonezj. 1800-tallets kunstnersamfunn Abramtsevo ligger rundt 4&nbsp;km fra Khotkovo.

Byens største industrivirksomhet er *Electroizolit*, som lager elektriske isolasjonsmaterialer og veveriet *Gorbunoskaja*.

Byen er hjemsted for Abramtsevo kunst- og industrihøyskole, og en musikkskole.

## Eksterne lenker
* 
* Bilder fra Pokrovskij-klosteret
Janez Janša

**Janez Janša** (egentlig *Ivan Janša*, født 1958) er en slovensk politiker som var statsminister i Slovenia fra 13. mars 2020 til 1. juni 2022. Janša var også statsminister fra november 2004 til november 2008 og fra 28. januar 2012 til 20. mars 2013.

## Liv og virke
### Bakgrunn
Janša kom fra katolsk arbeiderklasse i Grosuplje. Tilnavnet *Janez* fikk han i barndomsårene. Faren var med i det slovenske heimevernet og stammet fra Dobrova nær Ljubljana og som hadde unngått kommunistiske straffetiltak på grunn av sin unge alder

Janez Janša gok eksamen fra universitetet i Ljubljana emed en grad i forsvarsstudier i 1982, og ble praktikant ved forsvarssekretariatet i delrepublikken Slovenia. I yngre alder var han et karrierehungrig medlem av kommunistpartiet.

### Politisk karriere
Janša var på 1980-tallet medlem av den kommunistiske ungdomsorganisasjonen ZSMS, men offentliggjorde flere regimekritiske artikler i organisasjonens tidsskrift *Mladina*. Dette førte til den såkalte «Ljubljana-prosessen» mot Janša, offiseren Borštner og journalistene Tasic og Zavrl.

I 1989 deltok Janša i grunnleggelsen av det første virkelige opposisjonspartiet i Slovenia, Den slovenske demokratiske union, og ble valgt til dette partiets nestleder. Etter valgforbundet DEMOS' valgseier ved det første frie valget i 1990, ble Janša utnevnt til forsvarsminister. Etter at koalisjonsregjeringen sprakk i 1992 fortsatte Janša i denne ministerposten, og sluttet seg samme år til Jože Pučniks sosialdemokrater. I 1994 måtte han gå av som forsvarsminister på grunn av «Depala vas-affæren».

Han ble i 1993 valgt til partiformann for sosialdemokratene, som i 2003 skiftet navn til Det slovenske demokratiske parti. Partiet har etterhvert fått en mer liberal-konservativ profil, og regnes som markedsvennlig og provestlig.

Janšas parti oppnådde 3. oktober 2004 ca. 30 prosent av stemmene ved valget, og ble med det største parti i Slovenias parlament.

Ved et mistillitsvotum 27. februar 2013 i Slovenias parlament tapte Janša med 33 mot 55 stemmer. Oppdraget med å danne regjering ble gitt til Alenka Bratušek. Valget av Bratušek ble stadfestet 20. mars 2013.

Jansa ble 5. juni 2013 dømt til fengel i to år etter at en domstol i Ljubljana hadde funnet ham skyldig i korrupsjon.

## Referanser


## Eksterne lenker
*
Gråtoneskala

**Gråtoneskalaen** er en trinninndeling av overgangen mellom hvitt og svart. Den lages ved å starte med hvitt, og sverte til en har en synlig forskjell. Neste trinn blir da den neste svertningsgraden som en klarer å skjelne som forskjellig – og så videre til helt svart. Man ender da med syv trinn for mennesker med normalt syn. Skalaen er viktig for kunstnere og de som fremstiller trykksaker med bilder.

Grått kan fremstilles enten ved å blande svart med hvitt, legge tynne lag av svart over hvitt, eller, som optisk bedrag, ved å punktfremstille tonene i rasterteknikk eller «monokromatisk pointillisme» eller ved skravering.

Også moderne kameraer, printere og scannere kan bruke gråtoner, der lysintensiteten kan fingraderes, men opererer med en mere nyansert skala.

## Se også
* Tonerekke
* Grå
* Valør (farge)
* Halvtone
* Rastergrafikk, skravering
* Monokromatisk
Landstrykeren

***Landstrykeren*** (originaltittel: *The Tramp*, også vist i Norge under tittelen *Chaplin som formann*) er en amerikansk kortfilm fra 1915 av og med Charlie Chaplin i rollen som Landstrykeren.

## Handling
Den lille landstrykeren redder en ung pike fra å bli ranet av noen ramper. Hennes far, bonden, gir ham mat og lar ham jobbe for føden. Rampene kommer tilbake og vil ha ham til å plyndre bonden, men han narrer dem, men så går han sin vei, da det viser seg at den unge piken er forlovet.

## Medvirkende
* Charles Chaplin – Landstrykeren
* Edna Purviance – bondens datter
* Ernest Van Pelt – bonden
* Paddy McGuire – drengen
* Lloyd Bacon – Ednas forlovede/2. tyv
* Leo White – 1. tyv
* Bud Jamison – 2. tyv
* Billy Armstrong – presten

## Eksterne lenker
*
Olivier Karekezi

**Olivier Karekezi** (født 25. mai 1983) er en rwandisk fotballspiller som spiller for den svenske klubben Östers IF. Han har en fortid hos Helsingborgs IF og Hamarkameratene

## Spillerkarriere
Han kom fra Hamarkameratene hvor han skrev under på en treårskontrakt den 17. januar 2008, etter tidligere å ha spilt for den svenske klubben Helsingborgs IF i Allsvenskan. Da Hamar-klubben rykket ned til andredivisjon høsten 2009 ble Karekezi fristilt sammen med en rekke andre spillere og kunne gå vederlagsfritt til en ny klubb, som til slutt ble Östers IF.

Karekezi blir regnet som en offensiv midtbanespiller, men han kan også spille midtspiss. Han kom til Helsingborg foran 2005-sesongen fra den rwandesiske klubben APR FC og skåret fem mål på 18 kamper den første sesongen. I 2006 skåret han elleve mål for Helsingborg og ble dermed klubbens toppskårer. Han ble også cupfinalemester med Helsingborg i 2006.

Olivier Karekezi er også fast inventar og kaptein på Rwandas herrelandslag i fotball, og har skåret seks mål på 44 kamper. Blant annet representerte Karekezi landet sitt under Afrikamesterskapet i fotball i 2004.

## Referanser


## Eksterne lenker
* 
* Karekezis spillerprofil på Östers IFs nettsider.
* Karekezis spillerprofil på Hamarkameratenes nettsider.
* National-Football-Teams.com – Spillerens historikk.
Øystein Wiik

**Øystein Wiik** (født 7. juli 1956 i Ås) er en norsk sanger, skuespiller og forfatter. Han er utdannet ved Statens teaterhøgskole.

Han var ansatt ved Det norske teatret fra 1980. I 1988 gjorde han stor suksess som Jean Valjean i oppsetningen av Victor Hugos *[[Les Misérables]]*, og dette førte til at han fikk spille samme rolle på scener i Wien og London i 1989–1990.

To ganger har han deltatt i norsk Melodi Grand Prix, en gang sammen med Jahn Teigen (under navnet «To tenorer») og en gang som en del av gruppen Catwalk. I 1991 utgav han soloalbumet *Too Many Mornings. Songs By Sondheim*, og i 1993 kom albumet *Stage*.

De senere år har han skrevet tekster til musikaler, i samarbeid med komponisten Gisle Kverndokk og dramaturgen Inger Margrethe Schjoldager. De har blant annet skrevet en musikal basert på *[[Sofies verden]]* av Jostein Gaarder, samt *Frendelaus*, en familieforestilling basert på Hector Malots mest kjente roman.

Parhestene Wiik/Kverndokk har også skrevet operaen ''Jorden rundt på 80 dager''. Operaen skulle vært den første forestillingen i det nye operabygget i Bjørvika, men ble av tekniske grunner utsatt. Den uroppføres 21. mai 2010.

I 2010 debuterte Wiik som kriminalforfatter med romanen *Dødelig applaus*, og ble nominert til Rivertonprisen for denne boken.

## Bibliografi
* *Dødelig applaus* (2010)
* *Slakteren* (2011)
* *Hvit panter* (2012)
* *Casanovasyndromet* (2013)
* *Best når det virkelig gjelder!* (2014)
* *Den syvende nøkkelen * (2015)
* *Rekviem* (2015)
* *Skorpionen* (2016)
* *Dødsrytteren* (2017)
* *Tredje gang du dør* (2019)
* *Flammer og regn* (2022)

## Diskografi
* *[[Godspell (album)|Godspell]]* (1978)
* *[[Piaf]]* (1981)
* *[[A Chorus Line (album)|A Chorus Line]]* (1983)
* *[[Cats (album)|Cats]]* (1985)
* *[[Too Many Mornings, Songs By Sondheim]]* (1991)
* *[[Tordenskjold (album)|Tordenskjold]]* (1993)
* *[[Stage (album)|Stage]]* (1993)
* *[[Pavane (album)|Pavane]]* (1996)
* *[[Det er jul]]* (1996)
* *[[West End Favoritter, 20 Musical år]]* (1998)
* *[[Sophie's World, the Musical]]* (1998)
* *[[Sofies verden (album)|Sofies verden]]* (1999)

## Filmografi
* *[[Fragglene]]* (1982–87)
* *[[Teskjekjerringa]]* (1983)
* *[[The Frog Prince]]* (1985)
* *[[Sea Dragon]]* (1990)
* *[[Den store julegaven]]* (1986)
* *[[Jungelboken (Anime)]]* (1987)

## Referanser


## Kilder
*Presentasjon av Øystein Wiik i Forfatterkatalogen på Forfattersentrums nettsider

## Eksterne lenker
* 
* 
*  Biografi fra Norsk pop- og rockleksikon
*  Forfatterportrett fra Aschehoug & co
Hege Lofthus

**Hege Lofthus** (født *Hege Sørvig* 18. desember 1981 i Kristiansand) er tidligere president i ACTIVE og i NORDGU. Hun ble verdensmester i FIDO-Domino 2011 og 2019.

Lofthus er gift med Torstein Lofthus.

## Styreverv
* 2. nestleder, Juvente, 2001-2003
* President, EGTYF (nå ACTIVE), 2004-2006
* Styremedlem, ACTIVE, 2006-2008
* President, NORDGU, 2005-2008
* Styremedlem, IOGT i Norge, 2006-2008.
* Styremedlem, Sagene og Torshov Arbeiderparti,2010-2012.
* Varamedlem, Sagene Bydelsutvalg, 2011-2012.

## Referanser
Tony Bennett

**Tony Bennett** (født **Anthony Dominick Benedetto**; 1926–2023) var en amerikansk jazz- og popmusiker.

Han oppnådde stor karrieremessig og økonomisk suksess på 1950-tallet og begynnelsen av 1960-tallet. Gjennom rockens oppgangstid og gullalder derimot forsvant han i skyggen, før han kom kraftig tilbake på 90-tallet da han lanserte musikken sin til et yngre publikum samtidig som han beholdt sin tidligere stil og særpreg.

I 1995 ble han tildelt MusiCares Person of the Year.

I februar 2021 ble det avslørt at Bennett ble diagnostisert med Alzheimers sykdom i 2016. På grunn av den langsomme utviklingen av sykdommen, fortsatte han å spille inn plater, turnere og opptre.

## Konsert i Norge
Tony Bennett opptrådte første gang i Norge under Nobelkonserten i 2004.

Han og en kvartett holdt en konsert den 8. august 2012 i Operahuset under Oslo Jazzfestival der han spilte 25 sanger.

## Diskografi

### Hitsingler
Singler som kom inn på Billboards Topp-10 liste:
* «Because of You», nummer 1 (1951)
* "Cold, Cold Heart" Nr 1.  (1951)
* "Rags To Riches" Nr 1. (1953)
* "Stranger In Paradise" Nr 2. (1953)
* "There'll Be No Teardrops Tonight" nr 7. (1954)
* "Cinnamon Sinner" Nr 8. (1954)
* "In the Middle of an Island" Nr 9. (1957)

## Referanser


## Eksterne lenker
* 
* 
* 
*
Australian Open 1998

**Australian Open 1998** ble arrangert i Melbourne 19. januar – 2. februar. Australian Open er en Grand Slam-turnering i tennis. Singleturneringen for herrer ble vunnet av Petr Korda fra Tsjekkia og dameturneringen av Martina Hingis fra Sveits.

## Menn
### Kvartfinaler

### Semifinaler

 
### Finale

## Kvinner
### Kvartfinaler

 
### Semifinaler

### Finale

 
## Eksterne lenker
* ITF Menn , Kvinner
Aaron Douglas (skuespiller)

**Aaron Douglas** (født 1971) er en canadisk skuespiller. Han er kjent for sin rolle som Chief Petty Officer Galen Tyrol i science fiction-serien *[[Battlestar Galactica (2004)|Battlestar Galactica]]*.

## Bakgrunn
### Familie
Aaron er broren til country sangeren Joey Daniels.

## Skuespillerkarriere
Han har jobbet i flere roller i tv-serier og filmer, blant annet i *[[Cold Squad]]*, *[[X2 (film)|X2]]*, *[[I, Robot (film)|I, Robot]]*, *[[Smallville]]*, *[[The L Word]]* og  *[[Stargate SG-1]]*. Michael og Susan Hogan har hatt flere opptredener i roller som et gift par i tv-serien*[[The L Word]]*. 

### Battlestar Galactica
I 2003 ble tv-serien fra 1970-tallet, *[[Battlestar Galactica (2004)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Douglas spilte rollen som Chief Petty Officer Galen Tyrol på *Battlestar Galactica*. Miniserien ble etter hvert en pilot for den nye science fiction-serien *[[Battlestar Galactica (2004)|Battlestar Galactica]]*. 

## Filmografi

### Filmer

### Fjernsyn

## Referanser


## Eksterne lenker
* 
* 
* Official Fan Club Site
* Aaron Douglas Fans Fan Site 
* Aaron Douglas interview
Armstrongs grense

**Armstrongs grense** er den høyden hvor luftrykket er så lavt (0,0618 atmosfærer) at vannets kokepunkt er lik normal kroppstemperatur på 37 °C.

Begrepet har sitt navn etter den amerikanske militærlegen Harry George Armstrong som var den første som fastslo grensen. Høyden det er snakk om ligger mellom 18&nbsp;900 – 19&nbsp;400 meter. Uten trykkdrakt vil væsker på overflaten av kroppen og i lungene begynne å koke, og etter 15 sekunder vil bevisstløshet inntre. Kunstig oksygentilførsel vil ikke kunne holde et menneske i live i mer enn noen få minutter.

Under et uhell i 1966 ved NASAs Manned Spacecraft Center (MSC - nåværende Lyndon B. Johnson Space Center) ble romdrakt-tekniker Jim Le Blanc - iført en Apollo-type romdrakt - utsatt for nesten vakuum (mindre enn 1 psi) da romdrakten hans fikk en lekkasje under testing i vakuum-kammer. Han mistet bevisstheten etter 14 sekunder, omtrent den tiden det tar før oksygenet i blodet er oppbrukt. Teknikerne fikk raskt gjenopprettet normalt lufttrykk i kammeret, og Le Blanc kom uskadd fra hendelsen. Han fortalte etterpå at det siste han husket før han besvimte var at spyttet på tungen kokte.

En utbredt myte er at ved trykk lavere enn Armstrongs grense vil blodet i årene begynne å koke, men dette stemmer ikke. Huden er sterk nok til å holde oppe kroppens innvendige trykk slik at blodomløpet aldri utsettes for så lavt trykk – selv ved absolutt vakuum. Hvis personen har pustet nitrogenholdig luft vil nitrogenbobler kunne frigjøres i blodet og forårsake trykkfallsyke (dykkersyke).

## Referanser


## Relaterte lenker
*YouTube: Space Suit Testing (NASAs uhell i vakuum-kammeret i 1966) Besøkt 9. mars 2015